Kviečiai Lietuvos grūdų supirkimo įmonėse šių metų 16 savaitę (04 13–19) buvo superkami vidutiniškai po 192,76 EUR/t ir, palyginti su kaina buvusia prieš savaitę, sumažėjo 3,71 proc. bei buvo 1,76 proc. mažesnė negu prieš metus (2019 m. 16 savaitę (04 15–21). Pašarinių miežių (II klasės) vidutinė supirkimo kaina minėtu laikotarpiu sumažėjo 1,31 proc. (iki 153,36 EUR/t) ir buvo 8,92 proc. mažesnė kaina negu prieš metus.

Kvietrugiai buvo superkami vidutiniškai po 156,54 EUR/t – panašia kaina kaip prieš savaitę, bet 6,09 proc. pigiau negu prieš metus atitinkamu laikotarpiu. Žirnių vidutinė supirkimo kaina 16 savaitę sudarė 214,77 EUR/t ir buvo atitinkamai 0,87 proc. ir 13,32 proc. didesnė negu prieš savaitę bei metus.

Analizuojamu laikotarpiu rapsai buvo superkami vidutiniškai po 365,44 EUR/t – 0,78 proc. mažesne kaina negu prieš metus.

Šaltinis: ŽŪIKVC (LŽŪMPRIS)

[2020-04-27](https://www.vic.lt/zumpris/2020/04/27/lietuvoje-2020-m-balandzio-viduryje-kvieciu-ir-pasariniu-mieziu-supirkimo-kaina-sumazejo/)

[Grūdų ir aliejinių augalų sektoriaus vidaus rinkos apžvalgos](https://www.vic.lt/zumpris/category/grudu-ir-aliejiniu-augalu-sektorius/grudu-ir-aliejiniu-augalu-sektoriaus-vidaus-rinkos-apzvalgos/)